Alain de Raemy

**Alain de Raemy** (født 10. april 1959 i Barcelona i Spania) er en sveitsisk katolsk prest og hjelpebiskop i bispedømmet Lausanne, Genève og Fribourg.
## Liv og virke
### Bakgrunn
Alain de Raemy ble født 10. april 1959 i Barcelona i Spania, hvor han fullførte sin obligatoriske skolegang. Han returnerte til Sveits for å fullføre videregående skole, hvor han tok en litterær bachelorgrad i latin og engelsk i Engelberg. Deretter studerte han jus i ett år ved Universitetet i Zürich fra 1978 til 1979.

### Prest
Alain de Raemy studerte katolsk teologi og filosofi ved Universitetet i Fribourg i Sveits. I 1984 tok de Raemy lisensiatgraden i katolsk teologi. Han mottok presteordinasjonens sakrament den 25. oktober 1986. 

Alain de Raemy var deretter vikar i Yverdon-les-Bains, Lausanne og Morges. I 1996 ble han pastor i *Kristus Kongen menighet* i Fribourg. I 2004 ble Alain de Raemy pastor og domkirkekannik ved *St. Nikolas-katedralen*. Han ble også pastor i pastoralenheten *Notre Dame* i Fribourg. 

Fra 2006 til 2013 var Alain de Raemy som kapellan for den pavelige sveitsergarde, etterfølgende Pascal Burri.

### Hjelpebiskop i  Lausanne, Genève og Fribourg
Den 30. november 2013 utnevnte pave Frans ham til titulærbiskop av *Turris in Mauritania* og hjelpebiskop i bispåedømmet Lausanne, Genève og Fribourg. Han ble ordinert til biskop av biskopen av Lausanne, Genève og Fribourg, Charles Morerod O.P. den 11. januar 2014 i St. Nikolas-katedralen i Fribourg. Medvigslere var Amédée Grab O.S.B., biskop av Chur, og Norbert Brunner, biskop av Sion. 

Fra 10. oktober 2022 har Alain de Raemy også vært apostolisk administrator for det vakante bispedømmet Lugano. Det var da opplyst at dette ville være for omlag ett år. Den 20. oktober 2023 bekreftet imidlertid den apostoliske nuntius til Sveits, Martin Krebs, ham som administrator på ubestemt tid.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Kardinal Raffaele Scapinelli di Leguigno (1858-1933) *1912
* Kardinal Friedrich Gustav Piffl  (1864-1932) *1913
* Biskop Michael Memelauer (1874-1961) *1927
* Kardinal Franz König (1905-2004) *1952
* Kardinal Hans Hermann Groër (1919-2003) *1986
* Kardinal Christoph Schönborn (1945-) *1991
* Kardinal Georges Cottier (1922-2016) *2003
* Biskop Charles Morerod (1961-) *2011
* Biskop *Alain de Raemy* (1959- ) *2014
## Referanser